12 दिन मौत से लड़कर स्वस्थ होने के बाद घर लौटी बेबी ऑफ भावना
जन्म के साथ ही बच्चे को थी न्यूमोथोरेक्स बीमारी
जोधपुर| गुलाबनगर जोधपुर निवासी बेबी ऑफ भावना को जन्म के साथ ही टेंशन न्यूमोथोरेक्स बीमारी थी,इलाज के दौरान 12 दिन तक मौत और जिंदगी की जंग लड़ते हुए मौत को मात देकर स्वस्थ होने पर उसे अस्पताल से छुट्टी दी। सिजेरियन डिलेवरी से पैदा हुए बेबी ऑफ भावना को जन्म के दूसरे दिन ही गोयल हॉस्पिटल में गंभीर स्थिति में भर्ती कराया गया। बच्चे का इलाज करने वाले डॉ. जेपी अग्रवाल ने बताया कि बच्चे को टेंशन न्यूमोथोरेक्स बीमारी थी। जिससे उसका दायां फेफड़ा फट जाने से सांस की गति तेज चल रही थी और बच्चे के शरीर में ऑक्सीजन की मात्रा भी कम थी।
बच्चे का एक्सरे किया तो पता चला कि उसके दांयीं तरफ का फेफड़ा फटने के साथ बॉडी में एयर एकत्रित हो रही थी। जिसपर उसके फेफड़े में नली डाल राहत दी गई। डॉ. अग्रवाल ने बताया कि बच्चे को चार दिन तक वेंटीलेटर पर रखा और जब वेंटिलेटर से हटाया तो उसकी तबीयत खराब होने के साथ उसे ताने आने लगी। इस पर बच्चे को फिर से तीन दिन के लिए वेंटिलेटर पर लिया और इलाज शुरू किया तो उसकी स्थिति में सुधार होने लगा। हॉस्पिटल निदेशक डॉ. आनंद गोयल ने बताया कि जटिल परिस्थितियों के साथ उसका इलाज कर 12 दिन के भीतर स्वस्थ होने पर उसे छुट्टी दे दी गई। डॉ. आनंद गोयल ने डॉ. जेपी अग्रवाल और उनकी टीम के रेजीडेंट डॉ. संदीप नर्सिंग स्टाफ रामस्वरूप, गणपत, समता पूनम को बधाई देते हुए उनके प्रयासों की सराहना की।
hin_Deva hin_Deva hin_Deva hin_Deva